**Sardžina tehničkog rješenja korišćenja radio-frekvencija**

**za analogni zemaljski radio-difuzni predajnik (ili mrežu predajnika)**

Tehničko rješenje korišćenja radio-frekvencija za analogni zemaljski radio-difuzni predajnik (ili mrežu predajnika) dostavlja se u formi glavnog projekta, izrađenog od strane ovlašćenog projektanta.

Glavni projekat korišćenja radio-frekvencija sadrži sljedeće elemente:

1. opšta dokumentacija
* podaci o investitoru,
* podaci o fizičkom ili pravnom licu koje je izradilo projekat,
* rješenje o određivanju odgovornog projektanta,
* licenca, odnosno ovlašćenje za projektovanje odgovornog projektanta,
* izjava odgovornog projektanta o pridržavanju zakonskih propisa i tehničkih normativa i standarda,
1. projektni zadatak,
2. spisak relevantne zakonske regulative i primijenjenih tehničkih normativa i standarda,
3. tehničko rješenje,
4. kratak opis elektro-energetskog napajanja,
5. kratak opis radiokomunikacione opreme,
6. grafička dokumentacija i prilozi,
7. popunjena tabela sa tehničkim parametrima.

Tehničko rješenje, kao dio glavnog projekta, za analogni zemaljski radio-difuzni predajnik (ili mrežu predajnika) sadrži:

1. podatke lokaciji predajnika (naziv uže lokacije, opština, mapa lokacije, opis lokacije sa opisom pristupa lokaciji, geografska širina i dužina po Griniču (WGS84), nadmorska visina),
2. profile zemljišta sa pojedine lokacije predajnika za relevantno područje pokrivanja (dužine 15 km u najmanje 36 smjerova, svakih 10°) i izračunate vrijednosti efektivnih visina,
3. opis predviđenog antenskog sistema sa karakteristikama zračenja (tip antene/antenskog sistema, električne karakteristike antene/antenskog sistema, azimut i elevacioni ugao glavnog snopa antene/antenskog sistema, pozicija antene/antenskog sistema),
4. proračun efektivno izračene snage (ERP) predajnika,
5. metod proračuna zone servisa (pokrivanja) sa tehničkim parametrima i uslovima za realizaciju utvrđenim za posmatrani radio-predajnik,
6. tabelarni prikaz proračuna jačine polja E (dBµV/m) za posmatrano područje pokrivanja s napomenom o kvalitetu. Jačinu polja E u naseljenom mjestu potrebno je proračunati na najmanje dvije karakteristične lokacije,
7. posmatrano područje pokrivanja prikazano na geografskoj karti odgovarajuće razmjere izabrane u skladu s tehničkim rješenjem (1:25 000, 1:50 000, 1:100 000 i 1:200.000) sa zasjenčenim nepokrivenim područjima unutar zahtijevanog područja pokrivanja, a najviše formata A3. Područje pokrivanja radio-predajnika prikazuje se na geografskoj karti razmjere 1:25 000 za gradove i druga područja nižeg nivoa, 1:50 000 ili 1:100 000 za područja opština i regija; 1:200 000 ili 1:500 000 za područje države,
8. način direktnog uključivanja u program s terena i prikaz odabranog rješenja,
9. procjenu oblika i dimenzija zone nedozvoljenog zračenja.

Sastavni dio glavnog projekta je popunjena tabela sa tehničkim parametrima za analogni zemaljski radio-difuzni predajnik (Obrazac TRF5).